เรื่องร้องเรียน (ไม่ระบุ) วันที่ 2023-02-21 02:21:36 — แขวงบางหว้า เขตภาษีเจริญ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007101

ขอความอนุเคราะห์ให้จัดสรรชุดนักเรียน ให้แก่หลานของผู้ร้อง เนื่องจากผู้ร้องแจ้งว่าหลานของผู้ร้องอาศัยอยู่กับมารดา ซึ่งเป็นแม่เลี้ยงเดี่ยว ประกอบอาชีพรับจ้างต่อเติมบ้าน ปัจจุบันหลานจะเข้าเรียนในระดับประถมศึกษาปีที่ 1 โรงเรียนวัดจันทร์เล็ก  เขตภาษีเจริญ โดยโรงเรียนเริ่มเปิดรับสมัครเรียน วันที่ 1 มกราคม 2566 จนถึงเดือนเมษายน  2566 (ไม่ระบุวันที่แน่ชัด) ซึ่งผู้ร้องแจ้งว่าหลานของผู้ร้องนั้น ไม่มีชุดนักเรียนสำหรับใส่ไปสมัครเรียน อาทิ กระโปรง , รองเท้า และกระเป๋านักเรียน เนื่องจากชุดนักเรียนชุดเดิมที่เคยใส่ก็ไม่มีแล้ว อีกทั้งผู้ร้องแจ้งว่ามารดาของหลานของผู้ร้องนั้น ประสบปัญหามีรายได้ไม่เพียงพอต่อค่าใช้จ่ายในการซื้อชุดนักเรียน ส่งผลให้ได้รับความเดือดร้อนเป็นอย่างมาก เบื้องต้นผู้ร้องได้แจ้งเรื่องกับทางศูนย์ช่วยเหลือสังคม ผ่านทางหมายเลขสายด่วน 1300 แล้ว ซึ่งทางหน่วยงานแจ้งว่า "ไม่มีอุปกรณ์ในการช่วยเหลือในกรณีดังกล่าว" จึงเห็นควรให้หน่วยงานที่เกี่ยวข้องช่วยเหลือจัดสรรชุดนักเรียน ให้แก่หลานของผู้ร้อง เพื่อบรรเทาความเดือดร้อนให้แก่หลานของผู้ร้อง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata